രണ്ടു പേരും ഭാവിയുടെ സമ്ബത്തെന്ന് ഹൈക്കോടതിസഹപാഠിയെ ബലാല്സംഗം ചെയ്ത കേസില് പ്രതിക്ക് ജാമ്യം ഗുവാഹത്തി : ഐഐടി വിദ്യാര്ത്ഥിനിയെ ബലാല്സംഗം ചെയ്ത കേസില് പ്രതിയായ വിദ്യാര്ത്ഥിക്ക് ഹൈക്കോടതി ജാമ്യം അനുവദിച്ചു. ഗുവാഹത്തി ഐഐടിയുടെ ബി ടെക് വിദ്യാര്ത്ഥിയായ പ്രതിയുടെ ജാമ്യാപേക്ഷ അംഗീകരിച്ചുകൊണ്ടാണ് ഗുവാഹത്തി ഹൈക്കോടതിയുടെ വിധി. രണ്ടു പേരും സംസ്ഥാനത്തിന്റെയും ഭാവിയുടെയും സമ്ബത്ത് ആണെന്നാണ് വിധി പ്രസ്താവിച്ച ജസ്റ്റിസ് അജിത് ബോര്താകുര് പറഞ്ഞത്. 19 നും 21 നും ഇടയില് പ്രായമുള്ളവരാണ് ഇരുവരും. ബലാത്സംഗം,വിഷം ഉപയോഗിച്ച് ഉപദ്രവിക്കല്, വധശ്രമം, ക്രിമിനല് ഗൂഡാലോചന എന്നിവ പ്രകാരമാണ് പ്രതിക്കെതിരെ കുറ്റം ചുമത്തിയിരുന്നത്. ഇരയായ പെണ്കുട്ടിക്ക് വേണ്ടി ഹാജരായ അഡ്വക്കേറ്റ് സുമിത്ര ശര്മ്മയും പബ്ലിക് പ്രോസിക്യൂട്ടര് ഡി ദാസും, ഗുരുതരമായ കുറ്റകൃത്യത്തില് പ്രതിക്ക് ജാമ്യം നല്കുന്നതിനെ ശക്തമായി എതിര്ത്തു. 30,000 രൂപയും രണ്ടാള് ജാമ്യത്തിലുമാണ് പ്രതിക്ക് കോടതി ജാമ്യം അനുവദിച്ചത്. മാര്ച്ച് 28 ന് രാത്രിയാണ് പ്രതി ഐഐടി വിദ്യാര്ത്ഥിനിയെ ബലാല്സംഗം ചെയ്തത്. പിറ്റേദിവസം അവശനിലയില് കണ്ടെത്തിയ പെണ്കുട്ടിയെ ആശുപത്രിയിലെത്തിക്കുകയായിരുന്നു. ഏപ്രില് മൂന്നിനാണ് പ്രതിയെ പോലീസ് അറസ്റ്റ് ചെയ്തത്.